"Tundub tõenäoline, et Keskkonnainvesteeringute Fondist saame angerjate asustamiseks 500 000 krooni, mille eest saab osta ligemale 70 000 isendit. Ettekasvatatud klaasangerjad laseme Kaiavere järve ja Saadjärve," lootis Jõgevamaa Keskkonnateenistuse kalandusspetsialist Ene Ilves. Kunagi on lastud angerjaid ka Kuremaa järve, kuid uuringud on näidanud, et angerjale pole selles järves piisavat söödabaasi. Raigastvere järvest kadus angerjavaru 1995. aasta talvel, kui külmus kaldaäärne muda ja koos sellega ka sinna talveks peitu pugenud kalad.